CELEX: 62013CN0387
Language: el
Date: 2013-07-08 00:00:00
Title: Υπόθεση C-387/13: Αίτηση προδικαστικής αποφάσεως την οποία υπέβαλε το College van Beroep voor het bedrijfsleven (Κάτω Χώρες) στις 8 Ιουλίου 2013 — VAEX Varkens- en Veehandel BV κατά Productschap Vee en Vlees

21.9.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 274/9
            
         Αίτηση προδικαστικής αποφάσεως την οποία υπέβαλε το College van Beroep voor het bedrijfsleven (Κάτω Χώρες) στις 8 Ιουλίου 2013 — VAEX Varkens- en Veehandel BV κατά Productschap Vee en Vlees
   (Υπόθεση C-387/13)
   2013/C 274/16
   Γλώσσα διαδικασίας: η ολλανδική
   
      Αιτούν δικαστήριο
   
   College van Beroep voor het bedrijfsleven
   
      Διάδικοι στην υπόθεση της κύριας δίκης
   
   
      Προσφεύγουσα: VAEX Varkens- en Veehandel BV
   
      Καθού: Productschap Vee en Vlees
   
      Προδικαστικά ερωτήματα
   
   
               1)
            
            
               Μήπως το εν προκειμένω εφαρμοστέο ευρωπαϊκό κανονιστικό πλαίσιο [ (1)
                   (2)
                   (3)
                   (4)] σε μια περίπτωση όπως η επίμαχη, αντιτίθεται
               
                           α)
                        
                        
                           στην πληρωμή της ζητηθείσας επιστροφής;
                        
                     
                           β)
                        
                        
                           στην ελευθέρωση της εγγυήσεως που συστάθηκε για τη λήψη πιστοποιητικού;
                        
                     
         
               2)
            
            
               Σε περίπτωση καταφατικής απαντήσεως σε ένα ή σε αμφότερα τα ερωτήματα αυτά, αντιτίθεται το ίδιο πλαίσιο στην εκ των υστέρων νομιμοποίηση, έτσι ώστε να είναι ακόμη δυνατόν να καταλογιστεί η πράξη στο πιστοποιητικό και ως εκ τούτου να είναι ακόμη δυνατόν να πληρωθεί η επιστροφή και να ελευθερωθεί η εγγύηση που είχε συσταθεί;
            
         
               3)
            
            
               Σε περίπτωση καταφατικής απαντήσεως επίσης στο ερώτημα 2, είναι το ίδιο πλαίσιο ανίσχυρο κατά το μέρος που δεν προβλέπει ότι σε μια περίπτωση όπως η εν προκειμένω, όπου ένα πιστοποιητικό χρησιμοποιήθηκε κατά μία ημέρα νωρίτερα, πληρώνεται η επιστροφή και ελευθερώνεται η εγγύηση που είχε συσταθεί;
            
         
      (1)  Κανονισμός (ΕΚ) 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργανώσεως των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (EE L 299, σ. 1).
   
      (2)  Κανονισμός (ΕΚ) 376/2008 της Επιτροπής, της 23ης Απριλίου 2008, για τις κοινές λεπτομέρειες εφαρμογής του καθεστώτος των πιστοποιητικών εισαγωγής, εξαγωγής και προκαθορισμού για τα γεωργικά προϊόντα (κωδικοποιημένη έκδοση) (EE L 114, σ. 3).
   
      (3)  Κανονισμός (ΕΚ) 382/2008 της Επιτροπής, της 21ης Απριλίου 2008, για τις λεπτομέρειες εφαρμογής του καθεστώτος των πιστοποιητικών εισαγωγής και εξαγωγής στον τομέα του βοείου κρέατος (αναδιατύπωση) (EE L 115, σ. 10).
   
      (4)  Κανονισμός (ΕΚ) 612/2009 της Επιτροπής, της 7ης Ιουλίου 2009, για τις κοινές λεπτομέρειες εφαρμογής του καθεστώτος των επιστροφών κατά την εξαγωγή για τα γεωργικά προϊόντα (αναδιατύπωση) (EE L 186, σ. 1).